Charles vat my ver terug op goeie ou paaie | Netwerk24
Charles vat my ver terug op goeie ou paaie
Deur Susan Schutte, Bethlehem 27 November 2019 00:00
Charles Smith se foto-artikel oor Gert Manka (94), seker die oudste veewagter en boer in die land, het my ver en lekker laat terugdink.
Ek het as kind die voorreg gehad om in 1978 op Paul Fourie se pragtige plaas Rooipoort, by Edenburg, te kom waar Gert Manka vir 40 jaar lank merinostoetmeester, voorman en trekkerbestuurder was en met sy eie skape geboer het.
Ek onthou nog die groot plaashuis met sy breëplankvloere, groot dak, pragtige blomtuin, fonteine en die koelte- en vrugtebome. Én die pragtige merino’s.